מדובר בבית בודד בן 3 קומות, חשוך מאוד ויחד עם זה עם תחושת מחנק. לאחר סיור ראשוני בבית, הדיירים פירטו את כל מה שהם רוצים לייצר מהבית החדש, את התקציב שיש להם ואת הזמן בו הם אמורים לפנות את הבית שמכרו – כאשר שני האחרונים היו לא ריאליים, אבל בכל זאת בוצעה העבודה.
תוך כדי הסיור ניתן היה לראות מתאר של חלונות שכנראה היו ונסגרו, וזה הדבר הראשון שנעשה בבית – פתיחת שני חלונות בכל קומה בחדר המדרגות, שהכניסו כל כך הרבה אור לבית וגרמו לסירקולציה של אויר שפשוט היה פשע לסגור אותם.
בקומת הכניסה הוחלט בשל תקציב מצומצם להישאר עם המטבח הקיים, ורק להוריד מהאי את השיש השחור שהיה (שיש שהוסב אחר כך למשטח אי בחדר רחצה הורים), ולהחליפו במשטח עץ. כמו כן הוחלפה הרצפה ונקנו רהיטים. בוצעו גם עבודות חשמל להתאמת תאורה לחלל. בקומה זו הייתה גם יחידת ההורים שהוסבה לסוויטת מתבגר, אך היה חדר רחצה אחד גדול ששימש גם כשרותי אורחים (כשהדלת נפתחת על השירותים), בוצעה חלוקה חדשה עם פתיחת חלון נוסף לאוורור, ונוצר חדר רחצה פרטי למתבגר ומצד שני שרותי אורחים מרווחים שניתן לפתוח בהם דלת בקלות.
בקומת הביניים בה ממוקמים 2 חדרי ילדים, חדר משפחה וחדר רחצה בוצעה עבודה בעיקר של מייקאובר וסטיילינג ולחדרי הילדים, הנחת פרקט על כל הקומה ושיפוץ כללי לחדר הרחצה בו הושם דגש על חדר רחצה צבעוני, קליל ושמח לילדים בעל 2 כיורים (אחד לו ואחד לה).
החלק העיקרי של התקציב הלך לקומת הגג, שכל מה שהיה בה זה רק גג. בוצע איטום וסגירה דקורטיבית עם לוחות וקורות מעץ צבוע בהיר. הקומה כולה הוכשרה לסוויטת הורים עם אחסון חכם בו נוצלו כל המקומות שקשה לעמוד בהם, עם חדר רחצה (יצירת תשתית חדשה לחלוטין) שנבנה בצורת 3 סטריפים לניצול מקסימלי של גובה שניתן לעמוד בו מבלי לקבל גיבנת.
כדי לתת תחושה של חלל רחב ופתוח, הוחלט לסגור את חדר הרחצה של ההורים עם מחיצות זכוכית שקופות בחלקן על מנת לאפשר פרטיות, ועם 2 דלתות הזזה המאפשרות כניסה מכל צד של האי בחדר הרחצה. המראה בחדר הרחצה נתלתה מהגג עם קונסטרוקציית ברזל, ונתלתה מראה דו צדדית.
בכניסה לבית שופצה בריכת הדגים החיצונית, רוצף מחדש שביל הגישה לבית ושופצה ונצבעה הפרגולה ביציאה מהסלון לחצר.
וכך שומרים על איזון. אבל הקטע עם התקציב השקרי הזה בכל הכתבות מעצבן יותר מהתמונות. אתם יודעים כמה עולה ספה של נטוצי? אז אנא מכם, כבדו את האינטליגנציה שלנו.
למה ממשיכים עם זה?
מקשה על הצפיה ולכן הפסקתי.
ממש מרשים כמות אנשי מקצוע שעמלו על..
ראשית, ניכר שגרים בבית הזה. סוף סוף. המטבח יחסית קטן אבל ממש מספק לטעמי, והחיבור של הדלפק עם קיר הסלון קסום. היה קשה מאוד בגלל עיוות התמונות לקבל פרופורציה של גובה עם הקורות תיקרה בחלל ההורי, בהנחה שכרגע גרים שם דרדסים זה נראה מקסים.